stanford-oval/wikipedia huggingface dataset:
ילדי התירס (סרט)

| --- | --- |

 מבוסס על:  ילדי התירס 
 בימוי:  פריץ קירש
 הופק בידי:  דונלד פ. בורשר
 תסריט:  סטיבן קינג 
 עריכה:  הארי קראמידס 
 שחקנים ראשיים:  פיטר הורטון, לינדה המילטון
 מוזיקה:  ג'ונתן אליאס
 צילום:  ז'ואאו פרננדס 
 מדינה:  ארצות הברית 
 חברה מפיצה:  New World Pictures 
 שיטת הפצה:  וידאו על פי דרישה 
 הקרנת בכורה:  1984
 משך הקרנה:  92 דקות
 שפת הסרט:  אנגלית
 סוגה:  סרט אימה, סרט המבוסס על יצירה ספרותית 
 מקום התרחשות:  נברסקה 
 הכנסות:  $14,568,589
 הכנסות באתר מוג'ו:   childrenofthecorn
 דף הסרט ב־IMDb
 
ילדי התירס (באנגלית: Children of the Corn) הוא סרט אימה שיצא ב-1984 ומבוסס על הסיפור "ילדי התירס" מאת סטיבן קינג. אחריו יצאו 7 סרטי המשך, רימייק אחד ופריקוול אחד.
עלילת הסרט

עלילת הסרט מתרחשת בעיירה החקלאית גאטלין שבנברסקה. בתחילת הסרט, מקריין ילד בשם ג'וב ואומר שאייזיק, אחד מילדי העיירה, שכנע את שאר הילדים בגאטלין לרצוח את כל מי שמעל לגיל 19. הוא גם מספר על כוח של אחותו הקטנה, לצייר ציורים של דברים שעוד לא קרו.
אחרי שלוש שנים, הזוג הצעיר בארט (מגולם על ידי פיטר הורטון) וויקי (מגולמת על ידי לינדה המילטון), אשר נוסעים ברכבם למקום עבודתו החדש של בארט בוושינגטון, עוברים בקרבת העיירה ודורסים בטעות ילד שברח מכת ילדי התירס. לאחר שעות של חיפושים אחר טלפון הם מגיעים לעיירה ומאבק מתפתח בינם לחבורת הילדים. הם מצליחים להציל את הילדים ג'וב ואחותו שרה. ויקי נתפסת על ידי מלאכי ומאבק מתפתח בינו לאייזק על מנהיגות הכת. ג'וב מראה לבארט קטע מספר תנ"ך שאומר כי הם חייבים להרוס את שדה התירס כדי שהכאוס יפסק. לבסוף בארט מצליח להבעיר את השדה ולהשמיד את השד. בארט, ויקי, ג'וב ושרה ניצלים ומנסים לצאת מהעיר עד שנערה, חברת כת, קופצת על בארט ומנסה להרוג אותו. בארט מביס אותה ולבסוף הרביעייה מצליחה להימלט מהמקום.
סרטי המשך

ילדי התירס 2 – הקורבן האחרון (1993)
ילדי התירס 3 – קציר עירוני (1995)
ילדי התירס 4 – התכנסות (1996)
ילדי התירס 5 – שדות הטרור (1998)
ילדי התירס 666 – חזרתו של אייזק (1999)
ילדי התירס: התגלות (2001)
ילדי התירס (2009) - סרט טלוויזיה המהווה רימייק.
ילדי התירס: בראשית (2011)
ילדי התירס (2020) (אנ') – אתחול לסדרה. הסרט יצא לראשונה לאקרנים באוקטובר 2020 בהפצה מצומצמת בארצות הברית. הסרט, אותו ביים וכתב קורט וימר, צולם באוסטרליה, תחת מגבלות מגפת הקורונה. מהבחינה הכרונולוגית, הוא מהווה פריקוול לסרט משנת 1984.עם זאת, הקשר בין עלילתו לספר המקור של סטיבן קינג, קלוש ביותר. במרכז העלילה ילדה פסיכופתית בת 12, המגייסת ילדים נוספים למסע רציחות של מבוגרים מושחתים.
פרודיה: "כרישי התירס"

בשנת 2021 יצא בארצות הברית בלבד, סרט שביים וכתב טים ריטר, בשם "כרישי התירס" (באנגלית" Sharks  of the Corn") על אף שהוא מוצג כסרט אימה וכ"מלתעות פוגש את ילדי התירס", הסרט מזוהה בעליל כמהתלה, בהיותו מיוחס כביכול ליוצר בדיוני בשם "סטיבן קאנג". הסרט הופק על ידי חברת "Twisted Illusions Entertainment", והופץ על ידי חברת "SRS Cinema".
בעלילת הסרט, דברים מוזרים קורים בעיירה דרויד הילס (אנ'), קנטקי, הידועה ביבול התירס השופע שלה. קורבנות של מפלצות מתחילות לצוץ בשדות התירס של העיירה, ועדי ראייה מספרים שיש "כרישים לבנים גדולים שוחים בין גבעולי התירס". בינתיים, רוצח סדרתי בשם טדי בו לוקאס, נעצר בעוון רצח עשרות בני אדם, כשהוא משתמש במלתעות עם שיני כריש. קצינת המשטרה ורה שניידר נמצאת בין הפטיש לסדן, בנסותה להבין אם אחותה התאומה הנעדרת, לורנה, עלולה להיות בין קורבנותיו. כאשר טדי מסכים להוביל את ורה למקום קבורת קורבנות עיקרי בשדה תירס, מתרחשת שרשרת אירועים מטורפים שאיש לא התכונן להם, ותושבי דרויד הילס ניצבים מול כת של מעריצי כרישים זוועתיים הזוממים להשתלט על העולם, שדה תירס אחד אחר השני, כשמגיניהם העיקריים הם הכרישים עם המלתעות המפצפצות בשדות התירס.
ב-14 בינואר 2021 החלה מכירה מוקדמת של מלאי מוגבל הכולל 200 תקליטורי בלו-ריי ו-25 קלטות וידאו ביתיות בלבד, שנשלחו לרוכשים באמצע חודש מרץ. ב-6 ביולי 2021 תתחיל חברת "SRS Cinema" בהפצה נרחבת של הסרט בפורמט DVD. לקראת המכירה המוקדמת המצומצמת, הופץ טיזר, ובמרץ 2021, לקראת ההפצה הרחבה, הופץ קדימון רשמי.
הערות שוליים

↑  Lewis, Evan (October 23, 2020). Children Of The Corn Reboot Has Officially Been Rated. We Got This Covered. Retrieved March 13, 2021
↑  Squires, John (June 11, 2020). Cast and Plot Details Revealed for New ‘Children of the Corn’ Movie Filmed During Pandemic. Bloody Disgusting. Retrieved March 13, 2021
↑  Squires, John (October 27, 202). New ‘Children of the Corn’ Movie Gets First Image, Poster Art and Very Limited Theatrical Release. Bloody Disgusting. Retrieved march 13, 2021
1 2  Sharks of the Corn. IMDb. Retrieved March 13, 2021
↑  Scott, Ryan (March 10, 2021). Sharks of the Corn Trailer: It's Jaws Meets Children of the Corn. Movie Web. Retrieved March 13, 2021
1 2  Cranswick, Amie (March 11, 2021). Beware the Sharks of the Corn in trailer for new horror. Flickering Myth. Retrieved March 13, 2021
↑  Sharks of the Corn Company Credits. IMDb/ Retrieved March 13, 2021
↑  SHARKS OF THE CORN (2021) Preview of corny comedy horror: with new trailer. Movies and mania. Retrieved March 13, 2021
↑   "כרישי התירס", סרטון  באתר יוטיוב, 22 בספטמבר 2020
↑   "כרישי התירס", קדימון הסרט  באתר יוטיוב, 6 במרץ 2021
| --- | --- |
בקרת זהויות :  VIAF: 316753364   WorldCat (עם VIAF): 316753364
מצעד הפזמונים העברי השנתי (ה'תש"ן–ה'תשנ"ט)

ערך זה עוסק במצעדי הפזמונים העבריים השנתיים שנערכו בין שנת ה'תש"ן ל-ה'תשנ"ט.
רשימת המצעדים השנתיים בשנים ה'תש"ן–ה'תשנ"ט > ה'תש"ן-1990

אורי פיינמן, מוסכניק בדימוס, נבחר לזמר השנה של רשת ג', בחירה שעוררה סערה ציבורית. בשנה זו פרצה להקת אתניקס לתודעה, חברי להקת תיסלם התאחדו לסבב הופעות ומשינה עדיין שמרה על כוחה, אך את תואר להקת השנה קטפו חברי נוער שוליים, אשר ביצעו גם את שיר השנה, "ציירי לך שפם". זמרת השנה הנבחרת הייתה סי היימן. במצעד דורגו 41 שירים כיוון שלמקום האחרון הגיעו שני שירים בתיקו. דירוג המצעד:
| 0 | 1 | 2 |
| --- | --- | --- |
|  1. "ציירי לך שפם" – נוער שוליים (מיקיאגי/נוער שוליים)  2. "ציפור מדבר" – אתניקס (זאב נחמה/זאב נחמה ויועד נבו)  3. "שרה ברחובות" – ריטה (צרויה להב/רמי קלינשטיין)  4. "ענוג" – נוער שוליים (חנה גולדברג/דודי לוי, ארן אמיר וקובי פיטרו)  5. "טוב שבאתם" – אילנה אביטל (אהוד מנור/אילנה אביטל)  6. "סיזיפה" – נוער שוליים (חנה גולדברג/מיקיאגי ורני קצנלבוגן)  7. "אז למה לי פוליטיקה עכשיו" – משינה (שלומי ברכה)  8. "שלושים בצל" – אורי פיינמן (אהוד מנור/תמיר קליסקי)  9. "פרצופה של המדינה" – תיסלם (יאיר ניצני/תיסלם)  10. "אמסטרדם" – נוער שוליים (חנה גולדברג/עובד אפרת)  11. "נערת הכפר" – אורי פיינמן (יואב גינאי/חנן יובל)  12. "כאבים רחוקים" – ירדנה ארזי (מיכל ברנט/אריק רודיך)  13. "גבר באמבטיה" – ליליה (חנה גולדברג/עובד אפרת)  14. "כמו האלים" – אתניקס (זאב נחמה)  15. "יש לך אותי" – תיסלם (צוף פילוסוף/יזהר אשדות)  16. "שניים שניים" – אתניקס (זאב נחמה/זאב נחמה, תמיר קליסקי ויועד נבו)  17. "רוקר חיי" – שלמה ארצי (שלמה ארצי)  18. "דניאל" – דורון מזר (ברוך פרידלנד)  19. "חלום כחול" – רמי פורטיס (רמי פורטיס/רמי פורטיס וברי סחרוף) |  |  20. "אנאהיא" – דפנה דקל (גידי שטרן/רן בגנו וגידי שטרן)  21. "כמה פעמים ספרת עד עשר" – רפי פרסקי (רפי פרסקי)  22. "הכוכבים דולקים על אש קטנה" – משינה (שלומי ברכה)  23. "בגלל הרוח" – שלומי שבת (מיכה שטרית/לאה שבת)  24. "תפקיד חיי" – אדם (אהוד מנור/רון רוזנפלד)  25. "אמריקה" – רמי פורטיס (רמי פורטיס/רמי פורטיס וברי סחרוף)  26. "שולה" – אטרף (רובנס)  27. "אלוהים" – אופירה ורוית יוספי (יורם צדוק ואבי דור/יגאל בשן)  28. "כובע קסמים" – ריטה (לאה גולדברג/רמי קלינשטיין)  29. "גרפיטי תל אביב 89" – סי היימן ולהקה מקומית (סי היימן)  30. "טיפ טיפ טופ מלצרית" – אופירה ורוית יוספי (חמוטל בן זאב/יורם צדוק)  31. "סרנדה" – רוני ידידיה (אברהם חלפי/רוני ידידיה)  32. "מושיטה" – אתניקס (זאב נחמה/זאב נחמה ויועד נבו)  33. "זה כואב" – סי היימן ולהקה מקומית (סי היימן)  34. "זמנים משתנים" – דפנה דקל ותופעת דופלר (ברוך פרידלנד)  35. "קרוב לנחמה" – אורי פיינמן (אהוד מנור/ניקי גונן)  36. "העמותה לחקר התמותה" – משינה (יובל בנאי ושלומי ברכה/שלומי ברכה)  37. "סיפור בג'ינס" – דפנה ארמוני (מאיר גולדברג/הנרי ברטר)  38. "נכנסת לחיי" – שלמה ארצי (שלמה ארצי)  39. "ולס עם מתילדה" – רמי פורטיס, ברי סחרוף ויהונתן גפן (יהונתן גפן/רמי פורטיס וברי סחרוף)  40. א. "מיליון דולר" – רפי פרסקי (רפי פרסקי)  40. ב. "עוברת אורח" – ענת עצמון (מיכל ורד/ירוסלב יעקובוביץ') |
רשימת המצעדים השנתיים בשנים ה'תש"ן–ה'תשנ"ט > ה'תשנ"א-1991

שנה זו התאפיינה בהוצאת מספר רב של אלבומים הנחשבים לקלאסיים בתרבות הפופ הישראלית. דורי בן זאב הוציא את "חניה פרטית", שלום חנוך את "בגלגול הזה", יהודה פוליקר את "פחות אבל כואב", אך גידי גוב עם אלבומו "אין עוד יום" קטף את תואר זמר השנה. בשנה זו יצאו אלבומי הבכורה של יהודית תמיר ואלונה דניאל ("מסיבה במרתף הארמון" אשר כלל את השיר "על גגות תל אביב" שהפך למזוהה עם מלחמת המפרץ שפרצה באותה השנה), אך אלבום הבכורה של אתי אנקרי, "רואה לך בעיניים", הוא זה שהעניק לה את תואר זמרת השנה. האלבום "מסאלה" מעניק לאתניקס את תואר להקת השנה. בתואר שיר השנה זכה "הקיץ האחרון" של להקת שפיות זמנית. שיר זה צעד קרוב לשנה במצעדים השבועיים, והוא מחזיק במספר שיא של הופעות במצעדים אלה. מצעד עמוס להיטים, והדירוג הוא:
| 0 | 1 | 2 |
| --- | --- | --- |
|  1. "הקיץ האחרון" – שפיות זמנית (מקס גת-מור)  2. "כתם הפרי" – אתניקס (זאב נחמה/זאב נחמה ותמיר קליסקי)  3. "כאן (שיר)" – אורנה ומשה דץ (עוזי חיטמן)  4. "קטורנה מסאלה" – אתניקס וזהבה בן (זאב נחמה/זאב נחמה ותמיר קליסקי)  5. "רואה לך בעיניים" – אתי אנקרי (אתי אנקרי)  6. "למה ליבך כמו קרח?" – גידי גוב (חיים חפר/אלון אולארצ'יק)  7. "פחות אבל כואב" – יהודה פוליקר (יהונתן גפן/יהודה פוליקר)  8. "רומיאו" – יהודית תמיר (צרויה להב/יהודה פוליקר)  9. "ככה וככה" – שלום חנוך (שלום חנוך)  10. "אני שוב מתאהב" – גידי גוב (יונה וולך/צוף פילוסוף)  11. "אמונה" – אתניקס (זאב נחמה/זאב נחמה ותמיר קליסקי)  12. "אגדת השמש והירח" – ריטה ואתניקס (אהוד מנור/זאב נחמה ותמיר קליסקי)  13. "לך תתרגל איתה" – אתי אנקרי (אתי אנקרי)  14. "לאה גנוב" – דורי בן זאב (שלום חנוך)  15. "הכול מבינה" – פורטרט (רון רוזנפלד/רון רוזנפלד וברוך רבה)  16. "הצל ואני" – יהודה פוליקר (יהודה פוליקר)  17. "על גגות תל אביב" – אלונה דניאל (אלונה דניאל)  18. "נאחז באוויר" – גידי גוב (חנה גולדברג/עובד אפרת)  19. "מותק" – נוער שוליים (חנה גולדברג/מיקיאגי)  20. "שיר הבלבול" – דורי בן זאב (דורי בן זאב/משה לוי) |  |  21. "לוליטה" – אתי אנקרי (אתי אנקרי)  22. "לא אטוש את ידך" – נוער שוליים (חנה גולדברג/עובד אפרת)  23. "שוב לא שקט" – רוקפור (אלי לולאי, אמיר צורף ודני רכט/אמיר צורף וברוך בן יצחק)  24. "הבה נגילה גילה" – אורי פיינמן (דודו ברק/אבי טולדנו)  25. "אפריקה" – יהודית רביץ (שמרית אור/יהודית רביץ)  26. "דוניה" – רפי פרסקי (רפי פרסקי)  27. "שרה" – אלונה דניאל (אלונה דניאל)  28. "ילד המחר" – אילנה אביטל (אהוד מנור/אילנה אביטל)  29. "אסיה בוכה" – יהודית תמיר (אהוד מנור/יהודה פוליקר)  30. "תיזהר מנסיכות" – אלונה דניאל (אלונה דניאל)  31. "אני מאוהב בבחורה מבת ים" – פונץ' (אלי שאולי, יוסי בבליקי, שלום גד ושלומי רוזנבלום)  32. "אחכה לך בשדות" – משינה (יובל בנאי ושלומי ברכה/שלומי ברכה)  33. "טעות אנוש קטנה" – רפי פרסקי (רפי פרסקי)  34. "בגלגול הזה" – שלום חנוך (שלום חנוך)  35. "מספיק לי" – נוער שוליים (מיקיאגי/נוער שוליים)  36. "רכבות 68-80-88" – דני רובס (דני רובס)  37. "פעמיים ביום" – אדם (יעקב רוטבליט/גידי שטרן)  38. "הכוכבים דולקים על אש קטנה" – משינה (שלומי ברכה)  39. "טאקו" – חני יופה (חנה גולדברג/יוג'י גבאי)  40. "ויהי ערב ויהי בוקר" – אריאל זילבר ולהקות צה"ל (אהוד מנור/אריאל זילבר) |
רשימת המצעדים השנתיים בשנים ה'תש"ן–ה'תשנ"ט > ה'תשנ"ב-1992

השיר "אהבה קצרה" של מאיר בנאי, מתוך האלבום "וביניהם", קטף את תואר שיר השנה. בנאי זכה בתואר זמר השנה, וגבר על שלמה ארצי שהוציא את האלבום "ירח". זמרת השנה הייתה גלי עטרי, שהוציאה באותה שנה את אלבומה "ביום שאחרי". להקת אתניקס הוציאה את האלבום "יללת תן" ונבחרה ללהקת השנה. אלבומים בולטים נוספים מאותה השנה היו "שינויים בהרגלי הצריחה" של החברים של נטאשה, "אנשים זרים" של ירדנה ארזי, "זן נדיר" של קורין אלאל ואלבום הבכורה של יזהר אשדות. הדירוג של קול ישראל לשנה זו:
| 0 | 1 | 2 |
| --- | --- | --- |
|  1. "אהבה קצרה" – מאיר בנאי (מאיר בנאי)  2. "תותים" – אתניקס (זאב נחמה/זאב נחמה ותמיר קליסקי)  3. "אני בא" – שלמה ארצי ועמיר לב (שלמה ארצי)  4. "קלנדיה" – אתניקס (זאב נחמה/זאב נחמה ותמיר קליסקי)  5. "זודיאק" – ירון חדד (דודו ברק/יוני רועה)  6. "חזקה מהרוח" – גלי עטרי (אסתר שמיר/קורין אלאל)  7. "ילדה יחפה" – ירדנה ארזי (אסתר שמיר/גלעד עצמון)  8. "הרבי ג'ו כפרה" – טיפקס (דני רכט וקובי אוז/קובי אוז)  9. "זן נדיר" – קורין אלאל (מאיר גולדברג/קורין אלאל)  10. "ירח כחול" – גן חיות (שרון מולדבי ושחר בן ברק)  11. "איש השוקולד" – יזהר אשדות (אלונה קמחי/יזהר אשדות)  12. "וביניהם" – מאיר בנאי (מאיר וענת בנאי/מאיר בנאי)  13. "הלילות שלנו" – יזהר אשדות (אלונה קמחי/יזהר אשדות)  14. "שער הרחמים" – מאיר בנאי (מאיר בנאי)  15. "שיר ישן" – אתניקס (זאב נחמה/זאב נחמה ותמיר קליסקי)  16. "מנגנת באך" – רדינג ג' (ברוך פרידלנד ועופר שמואלי/עופר שמואלי)  17. "זה רק ספורט" – דפנה דקל (אהוד מנור/קובי אשרת)  18. "מיכאל" – אתי אנקרי (אתי אנקרי)  19. "שיר אישה בחורף" – ירדנה ארזי (יהונתן גפן/יהודה פוליקר)  20. "ירח" – שלמה ארצי (שלמה ארצי) |  |  21. "מה תאמרי" – יזהר אשדות (שמוליק צ'יזיק/יזהר אשדות)  22. "מסכה" – דרמה (יואב גינאי/עופר ניסים)  23. "על קו הזינוק" – החברים של נטאשה (מיכה שטרית)  24. "קלמנסי" – אתניקס (זאב נחמה/זאב נחמה ותמיר קליסקי)  25. "גברים מקצוענים" – בלאגן (דן תורן/יובל מסנר)  26. "פרחים לבנים" – שפיות זמנית (מקס גת-מור ואפי גת מור/מקס גת מור)  27. "רציתי להחליף" – מיקיאגי (אהוד מנור/יזהר אשדות)  28. "האמת בקולה" – אתניקס (זאב נחמה/זאב נחמה ותמיר קליסקי)  29. "עוד נגיעה" – החברים של נטאשה (ארקדי דוכין)  30. "קר שם בחוץ" – רמי קלינשטיין והמועצה (יהונתן גפן/רמי קלינשטיין)  31. "מלך שלך" – יזהר אשדות (יזהר אשדות)  32. "ואלס בחמש ושלושים" – שלמה ארצי (שלמה ארצי)  33. "ביום שאחרי" – גלי עטרי (אסתר שמיר/דריו מלכי)  34. "חזיון מקומי" – ריטה (אהוד מנור/רמי קלינשטיין)  35. "ירושלם" – רונן בהונקר (שייקה פייקוב)  36. "סולם יעקב" – ילדי להקת פרחי בית שאן (יהודה פוליקר)  37. "אל תקנה לי ורד" – יעל לוי (תרצה אתר/ורד קלפטר)  38. "ילד" – לאה לופטין (אריק רודיך)  39. "סוס ללא רוכב" – דוד ד'אור (מאיר גולדברג/דוד ד'אור)  40. "בואו נשתגע" – אורנה ומשה דץ (ברוך פרידלנד/אריאל זילבר) |
רשימת המצעדים השנתיים בשנים ה'תש"ן–ה'תשנ"ט > ה'תשנ"ג-1993

האלבום "אדם ונחש" של להקת "אתניקס" נחל הצלחה כבירה, ושלושה שירים מתוכו התברגו ברביעייה הראשונה בדירוג השנתי, ביניהם גם שיר השנה "ג'סיקה". "אתניקס" נבחרה ללהקת השנה וגברה על להקות רוק צעירות רבות שאפיינו אז את הנוף המוזיקלי בישראל, כמו "מופע הארנבות של ד"ר קספר", "סטלה מאריס" ו"כנסיית השכל". אלבומו השני של אביב גפן "עכשיו מעונן" עורר מהומות, במיוחד בגלל שיר הנושא, וגפן נבחר לזמר השנה. אתי אנקרי הוציאה את אלבומה השני "קראת לי אסתר" ונבחרה לזמרת השנה. הדירוג של רשת ג':
| 0 | 1 | 2 |
| --- | --- | --- |
|  1. "ג'סיקה" – אתניקס עם יבגני שפובלוב (זאב נחמה/זאב נחמה ותמיר קליסקי)  2. "בובה" – אתניקס (זאב נחמה/זאב נחמה ותמיר קליסקי)  3. "קראת לי אסתר" – אתי אנקרי (אתי אנקרי)  4. "מקדש האהבה" – אתניקס (זאב נחמה/זאב נחמה ותמיר קליסקי)  5. "ליפול על גן עדן" – תופעת דופלר (ברוך פרידלנד)  6. "בוכה על הקבר" – אביב גפן והתעויוט (אביב גפן)  7. "אתה פה חסר לי" – נורית גלרון (אביב ושירה גפן/אביב גפן)  8. "שמור על העולם" – דוד ד'אור (דוד ד'אור)  9. "עכשיו מעונן" – אביב גפן והתעויוט (אביב גפן)  10. "לולו" – אתי אנקרי (אתי אנקרי)  11. "הבן של הקוסם" – דני רובס (דני רובס)  12. "אני עף" – דוד ד'אור (דוד ד'אור/דוד ד'אור ועופר מאירי)  13. "נגעה בשמיים" – משינה (יובל בנאי)  14. "תמונה" – יהודית רביץ (דליה רביקוביץ/יהודית רביץ)  15. "זוהר בדשא" – דורון מזר, שלווה ברטי ואורי פיינמן (דודו ברק/אילנה אביטל)  16. "לילה טוב" – סטלה מאריס (ראובן שפירא/פימה שוסטר, ניק מילר וראובן שפירא)  17. "גברת שרה השכנה" – משינה (יובל בנאי)  18. "ריח וצבע" – דורון מזר (איזי מן ואיציק יצקן/אורי קריב)  19. "אושר ועושר" – אתי אנקרי (אתי אנקרי)  20. "שיר הסמרטוטים" – אביב גפן והתעויוט (אביב גפן)  21. "בשמלה אדומה" – מופע הארנבות של ד"ר קספר (רותי ספרוני/יאיר רוזנבלום ותוספות של שי להב ואורן ברזילי)  22. "אני אוהב אותך לאה" – אורי פיינמן (אהוד מנור/צביקה פיק) |  |  23. "אני מאמין" – כנסיית השכל (רן אלמליח)  24. "פרפר" – דוד ד'אור (דוד ד'אור)  25. "מדינה חמה" – מירון מינסטר (אורן נאמן/מירון מינסטר)  26. "תעתועי לילה" – נורית גלרון (נורית גלרון/יהודית רביץ)  27. "תן לחיות" – מיקי גבריאלוב (מיקי גבריאלוב)  28. "נוסע עובר בגשם" – אנרגיה חולנית (נורית חריף ואריה פיין/אריה פיין)  29. "הוא (בואי כלה)" – אחינועם ניני (לאה גולדברג/אחינועם ניני וגיל דור)  30. "אבק ברוח" – מני בגר (מני בגר)  31. "קו האושר" – שרון ליפשיץ (שרון ליפשיץ)  32. "אני מדבר" – דני רובס (דני רובס)  33. "איני יכול" – אורי פיינמן (ניסים סרוסי)  34. "בן בסט" – אלון אולארצ'יק, מיטל טרבלסי ולהקת שפתיים (אלון אולארצ'יק)  35. "סלואו ירח" – שרון ליפשיץ ומיכה שטרית (רוני ערן/שרון ליפשיץ)  36. "ציונה" – נסים גרמה (מאיר אריאל)  37. "אהבה זה כל הסיפור" – עוזי חיטמן (עוזי חיטמן)  38. "גרעינים" – דני רובס (דני רובס)  39. "מתנה" – לאה לופטין (רחל שפירא/גברי מזור)  40. "החיים קשים" – אלון אולארצ'יק (אלון אולארצ'יק) |
רשימת המצעדים השנתיים בשנים ה'תש"ן–ה'תשנ"ט > ה'תשנ"ד-1994

להקת אתניקס נבחרה ללהקת השנה בעקבות אלבומה החמישי, "אתה", והשחילה בפעם החמישית ברציפות שיר למקום השני במסגרת המצעדים השנתיים. אביב גפן הוציא את אלבומו השלישי, "אביב גפן III" וזכה שוב בתואר זמר השנה. גפן גם ביצע את שיר השנה, "האם להיות בך מאוהב". מלבד אלבום זה הוא גם כתב את כל השירים לאלבום הבכורה של קרן הכט שיצא בשנה זו. אלבום בכורה נוסף שנקרא "קח אותי לשם" שייך לשרון חזיז שנבחרה לזמרת השנה, וגברה על זמרות ותיקות כמו יהודית רביץ, גלי עטרי וריקי גל. הערוץ הראשון שידר את המצעד במקביל לשידור בקול ישראל. הדירוג לשנה זו:
| 0 | 1 | 2 |
| --- | --- | --- |
|  1. "האם להיות בך מאוהב" – אביב גפן (אביב גפן)  2. "לא לבד" – אתניקס (זאב נחמה/זאב נחמה ותמיר קליסקי)  3. "קח אותי לשם" – שרון חזיז (שי להב ומאיר גולדברג/שי להב)  4. "יעקב" – ללדין (יאיר שדה/גרי ולדובסקי)  5. "השיר שיביא לך אהבה" – גלי עטרי (לאה שבת)  6. "ילד מרקש" – אתניקס (זאב נחמה/זאב נחמה ותמיר קליסקי)  7. "שישי שבת" – זקני צפת (מאור כהן/מאור כהן ואורן לוטנברג)  8. "כשתבוא" – בעז שרעבי (אהוד מנור/בעז שרעבי)  9. "השמים של יוליה" – שרון חזיז (מאיר גולדברג/דודי לוי)  10. "L.A" – ג'ינג'יות (תמיר אלברט/אמיר צורף)  11. "כבוד" – אביב גפן (אביב גפן)  12. "לבכות לך" – אריק איינשטיין (אביב גפן)  13. "זה לא מאוחר" – סטלה מאריס (פבלו רוזנברג/ניק מילר)  14. "הכל פתוח" – עופר לוי ולאה לופטין (נעמי שמר)  15. "סימנים" – גלי עטרי (יעל טבת/גלי עטרי)  16. "יש לי חולשה לרקדנים" – ריקי גל (יעקב רוטבליט/צוף פילוסוף)  17. "אהבה חדשה" – אסף אמדורסקי (אסף אמדורסקי)  18. "לבן בחלום שחור" – איפה הילד? (חמי רודנר/אסף שריג)  19. "ג'ינג'יות" – "ג'ינג'יות" (תמיר אלברט/אמיר צורף)  20. "מודדת" – ירמי קפלן והפרחים (ירמי קפלן) |  |  21. "זה הרגש" – קרן הכט ואביב גפן (אביב גפן)  22. "פטה מורגנה" – דנה אינטרנשיונל (יואב גינאי/זאב נחמה ותמיר קליסקי)  23. "לנצח" – קרן הכט (אביב גפן)  24. "משחקים אסורים" – סטלה מאריס (פבלו רוזנברג וניק מילר)  25. "מתחת לפני השטח" – גלי עטרי (הרי ליפשיץ)  26. "קולה של ננה גפוס" – אתניקס (זאב נחמה/זאב נחמה ותמיר קליסקי)  27. "הירושימה שלי" – יזהר אשדות (אלונה קמחי/יזהר אשדות)  28. "אתה עצוב" – שרון חזיז (דנה ברגר)  29. "משחק הדמעות" – דנה אינטרנשיונל (אהוד מנור/עופר ניסים)  30. "אחריה" – גלי עטרי (אסתר שמיר/גלי עטרי)  31. "היי שקטה" – ריקי גל (רחל שפירא/יהודה פוליקר)  32. "אני משם" – יהודית רביץ (לאה גולדברג/יהודית רביץ)  33. "אחכה לך" – דפנה דקל (דודו ברק/נתן כהן)  34. "תן לי לבד" – קרן הכט (אביב גפן)  35. "ראש השנה שלך" – ריקי גל (צרויה להב/שלמה ארצי)  36. "מדוע לא באת" – ירמי קפלן והפרחים (ירמי קפלן)  37. "חצי עולם" – סי היימן (סי היימן)  38. "הגננים היום עצובים" – יהודית רביץ (לאה גולדברג/יהודית רביץ)  39. "לב כזה" – סי היימן (סי היימן ואודי הניס/אודי הניס)  40. "זמנים קטנים" – טיפקס (קובי אוז) |
רשימת המצעדים השנתיים בשנים ה'תש"ן–ה'תשנ"ט > ה'תשנ"ה-1995

לאחר תקופת שתיקה חזרה ריטה עם האלבום "אהבה גדולה", אך דנה אינטרנשיונל אשר נתנה הופעה סוחפת בקדם אירוויזיון והוציאה את אלבומה השני נבחרה לזמרת השנה. לאחר ארבע שנים רצופות הודחה להקת אתניקס מתואר להקת השנה על ידי אבטיפוס, אשר הוציאה את אלבום הבכורה שלה, "מה החזאי מבין". זמר השנה היה רמי קלינשטיין שביצע את שיר השנה, "תפוחים ותמרים". דירוג רשת ג' לשנה זו:
| 0 | 1 | 2 |
| --- | --- | --- |
|  1. "תפוחים ותמרים" – רמי קלינשטיין (איתן נחמיאס גלס/רמי קלינשטיין)  2. "ערב כחול עמוק" – ריטה (מאיר אריאל/שלמה יידוב)  3. "אהבנו" – אביב גפן (אביב גפן)  4. "ישנן בנות" – דנה אינטרנשיונל (יורם טהרלב/יאיר רוזנבלום)  5. "אני לא יכולה בלעדיך" – דנה אינטרנשיונל (מקס גת-מור/צביקה פיק)  6. "תשאירי לי מקום לחבק אותך" – אבטיפוס (אמיר בן דוד)  7. "לילה טוב אירופה" – דנה אינטרנשיונל (יואב גינאי/עופר ניסים)  8. "אמן" – ליאורה (חמוטל בן זאב/משה דץ)  9. "הולכת ממך" – שרון חזיז (מאיר אריאל/זאב נחמה ותמיר קליסקי)  10. "שיר הטרטע" – אתניקס והקומדי סטור (גיל ססובר, רובי דואניאס, צביקה הדר, איתי שגב ואסף אשתר/זאב נחמה ותמיר קליסקי)  11. "לחיות בניו זילנד" – אתניקס (זאב נחמה/זאב נחמה ותמיר קליסקי)  12. "בגללך" – אריק איינשטיין (מיכה שטרית/ארקדי דוכין)  13. "שומקום" – אביב גפן (אביב גפן)  14. "עכשיו אני" – החברים של נטאשה (מיכה שטרית/ארקדי דוכין)  15. "הבוקר את הולכת" – רמי קלינשטיין (אלון הלל ורמי קלינשטיין/רמי קלינשטיין)  16. "האם אתה מאושר" – ריטה (אריאנה הרן/שלמה ארצי)  17. "בוקר טוב עולם" – אבטיפוס (שרון הולצמן)  18. "לאט לאט" – שלום חנוך (שלום חנוך)  19. "שיר חם ויפת" – הקומדי סטור (גיל ססובר ורובי דואניאס/גיל ססובר, רובי דואניאס וטל ירדני)  20. "רוקדת" – בנות יעקב (יאיר שדה)  21. "ציפור זרה" – ריטה (רחל שפירא/ערן צור) |  |  22. "הנסיך הקטן" – אתניקס (זאב נחמה/זאב נחמה ותמיר קליסקי)  23. "מלך הכביש" – שרון חזיז (זאב נחמה/זאב נחמה ותמיר קליסקי)  24. "אם את יכולה" – אתניקס (זאב נחמה/זאב נחמה ותמיר קליסקי)  25. "נוסעת לפטרה" – דנה אינטרנשיונל (יואב גינאי/עופר ניסים)  26. "סתיו מסוכן" – דויד ברוזה (יהונתן גפן/דויד ברוזה)  27. "להתראות נעורים שלום אהבה" – משינה עם ללדין (יובל בנאי)  28. "תחזור תחזור" – משינה עם יוסי בנאי (יובל בנאי)  29. "אני חולם על נעמי" – ליאורה (תרצה אתר/דוד קריבושי)  30. "שירת הסירנה (אל תפחד)" – ריטה (מירי פייגנבוים ואיתן נחמיאס גלס/רמי קלינשטיין)  31. "בנו של השטן" – ליאורה (מאיר גולדברג/רן בגנו)  32. "מועקה" – אבטיפוס (אייל שכטר)  33. "אני לא רוקד כשעצוב" – החברים של נטאשה ואלון אולארצ'יק (מיכה שטרית ואלון אולארצ'יק/ארקדי דוכין)  34. "בתולה" – דנה אינטרנשיונל (דודו ברק/דנה אינטרנשיונל)  35. "התחנה הישנה" – טיפקס (קובי אוז)  36. "מילים ועוד מילים" – משינה (יובל בנאי)  37. "הבלדה על... "- יזהר אשדות (אלונה קמחי/יזהר אשדות)  38. "אין לי מה לומר לך" – איגי וקסמן (איגי וקסמן/שרון הולצמן)  39. "איתך" – יגאל בשן (יגאל בשן/יורם צדוק)  40. "פצעים ונשיקות" – מוניקה סקס (יהלי סובול/יהלי סובול ויוסי חממי) |
רשימת המצעדים השנתיים בשנים ה'תש"ן–ה'תשנ"ט > ה'תשנ"ו-1996

שלמה ארצי הוציא את אלבומו "שניים", וגבר על אביב גפן, יהודה פוליקר ודויד ברוזה בתואר זמר השנה. שיר הנושא מתוך האלבום נבחר לשיר השנה, והוא מבוצע על ידי ארצי וריטה, שנבחרה לזמרת השנה בעקבות צאת האלבום "תחנות בזמן". אתניקס זכתה בפעם החמישית בתואר "להקת השנה", ובכך שברה את שיאן של כוורת ומשינה. רשת ג' החליטה בשנה זו להצעיד רק 30 שירים במצעד. שנה זו אופיינה בפגיעה מורלית במדינה בעקבות רצח רבין וגלי פיגועים, ופרויקטים מוזיקליים רבים הוקפאו. דירוג הרשת לשנה זו:
| 0 | 1 | 2 |
| --- | --- | --- |
|  1. "שניים" – שלמה ארצי וריטה (שלמה ארצי)  2. "אני רוצה גם" – יהודה פוליקר (יהודה פוליקר ויעקב גלעד/יהודה פוליקר)  3. "עונות" – אביב גפן והתעויוט (אביב גפן)  4. "מנגב לך ת'דמעות" – שלמה ארצי (שלמה ארצי)  5. "עד שתעזוב" – ריטה (ריטה/רמי קליינשטיין)  6. "נשקי אותי" – סיון שביט (סיון שביט/אמיר צורף וסיון שביט)  7. "האהבה הישנה" – שלמה ארצי (שלמה ארצי)  8. "המכתב" – אביב גפן והתעויוט (אביב גפן)  9. "היא לא תשוב" – אתניקס (זאב נחמה/זאב נחמה ותמיר קליסקי)  10. "בדמעות שאת בוכה" – פבלו רוזנברג (פבלו רוזנברג)  11. "היא לא יודעת מה עובר עלי" – שלמה ארצי (שלמה ארצי)  12. "תביא קצת דינרוס" – אתניקס (זאב נחמה/זאב נחמה ותמיר קליסקי)  13. "ארץ מולדת" – ריטה (יהונתן גפן/רמי קלינשטיין)  14. "כך אלוהים ברא אותנו" – אורנה ומשה דץ (יורם טהרלב/משה דץ)  15. "לא יודע" – יהודה פוליקר (יהודה פוליקר ויעקב גלעד/יהודה פוליקר) |  |  16. "הקנאה" – אביב גפן והתעויוט (אביב גפן)  17. "חדר משלי" – ארקדי דוכין (ארקדי דוכין)  18. "מעביר דף" – נורית גלרון (שלמה ארצי)  19. "ג'מבו ג'ט לאירופה" – אתניקס (זאב נחמה/זאב נחמה ותמיר קליסקי)  20. "מרד הדמעות" – אביב גפן והתעויוט (אביב גפן)  21. "מכופף הבננות" – שב"ק ס (על פי מאיר אריאל ושלום חנוך)  22. "מנפנפת" – דנה אינטרנשיונל (יואב גינאי/אלונה דניאל)  23. "הכחול האפור הזה" – סיון שביט (סיון שביט/סיון שביט ואמיר צורף)  24. "עכשיו" – ג'וני שועלי (ג'וני שועלי ואריה תגורי (ארל'ה)/ג'וני שועלי)  25. "סודות גדולים" – דויד ברוזה (יהונתן גפן/דויד ברוזה)  26. "נמס בגשם" – יהודה פוליקר ויעקב גלעד (יעקב גלעד/יהודה פוליקר)  27. "מפנה מקום" – ברי סחרוף (ברי סחרוף ודן תורן/ברי סחרוף)  28. "היא" – טיפקס (אבי בללי/אבי בללי, אילן גרין, אופיר לייבוביץ' ודני מקוב)  29. "שוב השקר הזה" – דן תורן (דן תורן)  30. "ציפור הנפש" – חיים משה (זאב נחמה/זאב נחמה ותמיר קליסקי) |